



           Сочинение.
 “Авылымның ихтирамга лаеклы шәхесе”                                            
Татар авылларының иң зур байлыгы — аның халкы. Ул һәр иртә сөенеп эшенә бара, күңелен биреп эшли. Хезмәте белән башкаларга, иленә файда китерүенә куана. Һәр авылның үзенә генә хас, кабатланмас истәлекле урыннары, горурланырлык күренекле шәхесләре була.  Безнең авылда да хөрмәткә лаек кешеләр күп яшәгән һәм яши.
Яраткан эшең, яраткан хезмәтең сиңа бәхет, шатлык, куаныч китерә. Хезмәтеңнән тәм  табып, илһамланып, тынгы белми яшәү – үзе   олы бәхет бит ул. Язмам нәкъ менә шундый бәхетле кешеләрнең берсе – үзенең  40 ел гомерен балаларга белем һәм  тәрбия  бирүгә багышлаган, туган телгә карата мәхәббәт тәрбияләүче, уңган, үз эшенең остасы булган  укытучыбыз ( минем әнием) Венера Рәфкать кызы Галяветдинова  турында. 
Түземлелек, сабырлык, тәртип, җыйнаклык,  вакытны дөрес итеп бүлә белү һәм тагын бик күп санап бетергесез уңай сыйфатларга ия булган әнием, Венера Рәфкать кызы, 1942 нче елның 9 апрелендә Яңа Иябаш авылында туа. 

Сугыш чоры балалары... Күбесенең язмышлары бертөрлерәктер. Җир чыга башлау белән бәрәңге басуына өшеп черегән бәрәңге җыярга барулар. Өшегән балчык аяк киемен суырып ала. Алып кайткан бәрәңгене эшкәртеп, күмәч яки ипи пешерүләр. 

Сугыш! Никадәр югалту китердең син халкыма. Авылдагы һәр йорттан  берничә  сугышчы үлеп кала. Шундый гаиләләрнең берсе әнинең   әтисе ягыннан өч бертуган Әхмәровлар: Габделхәй, Суфьян, Рәфгать . Әнисенең 3 бертуган абый – энеләре Шагинуровлар: Нәҗип, Фәтих, Нәфик . Иптәшенең өч бертуганы Галяветдиновлар: Мәлик, Әлтаф, Низам абыйлар. Сугышка ун ир - егет китә, шуларның сигезе кайтмый. Бер гаилә  өчен коточарлык югалтулар!
Өч егетнең берсе дә юк,


Кайтмады шул, кайтмады.


Өзелеп көткән туганнарга 


Нинди зур хәсрәт,  кайгы”, - дип сагынып елаучы кыз туганнар гына кала. 

Ачлык күрдек , исән калдык,


Укуны ташламадык.


Кычыткан ашлары белән 


Җаныбызны сакладык,- дип искә алып сөйли әнием.

Галәветдинова  (Әхмәрова ) Венера 1950-1961 нче елларда урта мәктәптә белем ала. Укып бетерүгә, мәктәптә укыта башлый. 1962-1968 елларда, читтән торып, КГПИ ның физика-математика бүлеген тәмамлый. 1961-2001елларда физика, математика, сызым, астрономия, немец теле фәннәре укыта. 40 ел класс җитәкчесе вазыйфасын башкара. Хезмәтенең  гүзәл  нәтиҗәсе – укучыларының район, республика күләмендә үткәрелгән бәйгеләрдә җиңүе. Ул укыткан укучылары арасында кемнәр генә юк. Соңгы чыгарылыш классының 12 укучының 6 сы  мәктәпне көмеш медальгә бетерә. Алар арасындагы Яңа Иябаш авылы егете Газизов Илшат Мансур улы хәзерге вакытта  “ Термосталь” компаниясенең генераль директоры. Югары үрләр яулавына карамастан, алар класс җитәкчеләре булган Венера апаларын онытмыйлар. Һәрвакыт хәлләрен белеп, төрле очрашуларга чакырып торалар.Һәр ел саен туган көненә чәчәк букетлары, котлау открыткалары килеп тора. 
Үтә мөлаем, тыныч, сабыр холыклы, басынкы тавышлы әниемнең  укытучы икәне йөзенә язылган. Күптән лаеклы ялда булуга карамастан, бүген дә мәктәп тормышы, мәгариф системасы язмышы белән кайный. Кайда, нинди яңалык, үзгәрешләр кертелгән, укучылар һәм укытучылар коллективы аларны ничек кабул иткән – боларның барысы өчен дә җан атып, борчылып йөри торган кеше ул . Укытучылык һөнәренә тартылу ана сөте белән канына сеңгән . Буыннан-буынга күчеп килгән укытучылар династиясен дәвам иттерүче дә – ул. Аның әтисе Әхмәров Рәфкать Зариф улы Яңа Кырлай урта мәктәбендә 40 ел физика ,математика , сызым, химия һәм тракторга өйрәтү  фәннәрен укыта. Партоешма секретаре , профком председателе булып эшли. Әнисе Әхмәрова  Фагыйлә дә укытучы була.Әтисенең бертуганнары: Габделхәй, Бәнәнәләр дә укытучылар. Илдә нинди генә вакыйгалар булуга да карамастан, укытучылык хезмәтенә тугры булган укытучылар династиясе Әхмәровлар гаиләсенең нәсел шәҗәрәсенә күз салсак,  Рыстмөхәммәд бабайдан гына башлап санасак та, бүгенге көн укытучыларының, ягъни Әхмәровлар гаиләсенең педагогик стажы 450 ел килеп чыга. Ә бу нәсел агачының бик юан ботакларында күпме имам, мөгаллим, укытучы икәнлеген һәм нәселемнең педагогик эшчәнлеге күпме икәнлеген Рыстмөхәммәд  гаиләсе – укытучылар нәсел шәҗәрәсеннән күреп була.

“Үткәнен белмәгән халыкның киләчәге юк”, - ди халык. Нәсел-ыру тарихлары белән кызыксыну дөньядагы күп халыкларга таныш. Гомер үтә - кешеләр кала. Кешеләр күчә - нәселе кала, эшләгән эшләре, кылган яхшылыклары, изгелекләре җирдә, киләчәк буыннар хәтерендә, күңелендә кала. Әнием үзенең 15 буын нәсел шәҗәрәсен төзи.
Тагы ул буш вакытларында  шигырьләр  язарга ярата. Аның күп шигырьләре сугыш темасына багышланган. “Миллионлаган сугыш чоры балалары күргән ачы хәсрәтне миңа да күрергә туры килде”,- ди ул. 
  Ул шигырьләре, язган мәкаләләре белән төрле конкурсларга да катнаша. Мәсәлән: 2002 нче елда “ Үзәгең алтын синең “ дигән бәйгедә катнашып, Минтимер Шәймиевка хат язды һәм аның  китабы  белән бүләкләнде.
Үзләренең эшенә гашыйк, педагогик стажлары йөзләгән елларга сузылган укытучылар гаиләсен бүген мин, Әхмәтгалиева Эльмира, дәвам итәм. Бүгенгесе көндә Яңа Кырлай мәктәбендә, 30 елга якын  татар теле һәм әдәбияты укытам.

Бер карашка мәктәп белән өй арасында гына узган 40 еллык хезмәт ялыктыргыч булып тоелса да, шушы арада  үткән гомернең хикмәтен вә михнәтен үзе укытучы булып караган кеше генә беләдер! Шул дәвердә ничә буын укучылар алышынган, кайберләренең исемнәре түгел, йөзләре дә хәтердән җуелгандыр дисәм – ялгышырмын! Барысын да хәтерли, барысын да белә Венера апа. Чөнки укучылары үзләре онытмый аны, кайтканда-киткәндә хәл белешеп , ел саен очрашуларга чакырып торалар.



[image: image1.emf]Гомер узган, хәсрәтләр не,                           Коя  –   коя 75   елларга,                            Аяз күкле, им ин тормыш,                    Бирсен ходай дөньяга.    Сугыш чоры баласына,                       Күп сынау бирде язмыш.                       Шул сынаулар уртасында,                       Үтте бит безнең тормыш.    

[image: image4.emf]Күрсәтте безгә сугыш!   42 нче ел  –   Ат елы                       Сугышның кызган елы.                          Без дөньяга килгәнбез,                                              Ат кебек эшләгәнбез.     Китап, дәфтәр дә күрмәде,                    Сугыш чоры баласы.                    Ә шулай да бик тырышты                 Исән калган күбесе.             Кычыткан да, алаб ута,                                  Әни пешергән ашлар.                                     Бер уч ашлык алып кайтсаң                           Себергә китәр башлар.        Ите,сөте, май,йомырка,                       Барысы да фронт өчен.                               Бәйли, сохари киптерә,                       Кызг анмый бөтен көчен.   

